# Aarup Kommune

### Fra Wikipedia, den frie encyklopædi

Fakta om Aarup Kommune
Kommunesæde | Aarup
Areal | 80,56 km²
Indbyggere | 5.461 (2006)
Borgmester | Lars Kr. Pedersen
Websted | www.aarup.dk

Aarup Kommune er en kommune i Fyns Amt beliggende i det højfynske landskab på Vestfyn, på ruten mellem Odense og Middelfart. Aarup er dermed centralt placeret nær trekantsområdet. Aarups nabobyer er Tommerup og Vissenbjerg.

Aarup kommune ingår efter Kommunalreformen i 2007 i Ny Assens Kommune.

## [redigér] Størrelse

Aarup Kommune er med sine ca. 5.500 indbyggere størrelsesmæssigt blandt de 48 % af Danmarks 271 kommuner, der har færre end 10.000 indbyggere. Kun ca. 6 % har mindre end 5.000 indbyggere. Aarup ligger dog blandt ligemænd, da de omkringliggende kommuner både arealmæssigt og indbyggertalsmæssigt er nogenlunde er på samme størrelse som Aarup Kommune.

## [redigér] Kommunesammenlægning

Den 01. januar 2007 fusionerer Aarup Kommune med Assens, Glamsbjerg, Haarby, Tommerup og Vissenbjerg Kommune i NyAssens Kommune. læs mere på www.nyassens.dk

## [redigér] Historie

Aarup bærer navn efter en lille bondeby bestående af 2-3 gårde og et par huse. De er nu på nær et enkelt hus forsvundet.

Aarupgaard Aarup kan føres tilbage til omkring år 1500, hvor den gamle Aarupgaard blev delt imellem arvingerne efter Peder Andersen. De byggede hver især egne gårde på deres jordlodder, og derved opstod en lille samling af gårde, der var knyttet tættere sammen end andre gårde, som lå i nærheden af hinanden. Hermed var grundlaget for en by skabt.

Aarup bliver stationsby Vi skal dog helt frem til omkring 1860'erne, hvor jernbanen over Fyn bliver bygget, førend Aarup bliver til stationsby og bliver til mere end en lille samling af huse.

Allerede i 1859 blev der dog efter ordre fra kongen oprettet et apotek ved landevejen i Gribsvad.

Jernbanen trak som så mange andre steder i landet meget med sig, og Aarup voksede til at have omkring 1000 indbyggere ved århundredeskiftet.

I 1870 byggede apoteker Gindrup et hus i Aarup og flyttede apoteket fra Gribsvad til Aarup.

Aarup får en friskole Året efter i 1871 søgte beboerne i Aarup sognerådet om at få bevilget 100 kr. til en friskole imod at overtage de børn, som der ikke var plads til ved Skydebjerg skole.

Året efter blev skolen indviet og en lærer blev ansat. Senere blev undervisningen udvidet til også at omfatte unge over konfirmationsalderen. Vi skal dog frem til 1898, før der bliver oprettet et lærerembede mere. Det år byggede man en ny lærerbolig og i den forbindelse fik man plads til at have endnu en lærer.

Aarup i 1900-tallet Fem år senere i 1905 fik man bygget et elektricitetsværk, og det blev muligt for såvel borger som handelsdrivende at få elektricitet.

I 1908 bliver Ungdomshjemmet (Aarup hallen) bygget, efter at sognerådet havde vedtaget, at der skulle være en gymnastiksal med værelser, hvor unge mennesker kunne opholde sig i fritiden.

Ungdomshjemmet blev senere udvidet med en husflidsskole og et bibliotek.

I 1911 bygger man både det første posthus og vandværket.

Den første kommunesammenlægning Indtil 1966 var Aarup stadig del af den daværende Skydebjerg-Orte Kommune.

I slutningen af 1960'erne begyndte man så småt at sammenlægge nogle af de ca. 1300 kommuner i Danmark. Det skete efter devisen "en by - en kommune."

I 1966 blev Skydebjerg-Orte Kommune slået sammen med Rørup og Kerte og Aarup Kommune blev hermed dannet. Den første Borgmester i den ny kommune var Laurits Blæsbjerg, som boede i Kerte.

Da hverken Aarup, Kerte eller Skydebjerg-Orte på det tidspunkt havde byvåben, blev det fælles byvåben for den nye Aarup Kommune ved sammenlægningen Rørups byvåben.

## [redigér] Kilder

- Fil med information om sogne og kommuner
- Kommuner i tal fra Danmarks Statistik

Kommuner i Fyns Amt |
--- | ---
Assens | Bogense | Broby | Egebjerg | Ejby | Faaborg | Glamsbjerg | Gudme | Haarby | Kerteminde | Langeskov | Middelfart | Munkebo | Nyborg | Nørre Aaby | Odense | Otterup | Ringe | Rudkøbing | Ryslinge | Svendborg | Sydlangeland | Søndersø | Tommerup | Tranekær | Ullerslev | Vissenbjerg | Ærø | Ørbæk | Årslev | Aarup
Nedlagt 1.1.2006: Marstal | Ærøskøbing

Hentet fra "http://da.wikipedia.org../../../a/a/r/Aarup_Kommune_5950.html"

Kategorier: Danske kommuner

##### Views

- Artikel
- Diskussion
- Nuværende version

##### Søg

##### Andre sprog

- English
- Føroyskt
- Italiano
- Nederlands
- Norsk (bokmål)
- Polski
- Português
- Svenska